《二十三日天气绝佳西军还二十四日东如绩溪》
元代·方回

独会绿阴下，追思秋日春。
眠蚕方放大，早麦欲尝新。
岂意贼生贼，忍闻人食人。
何时兵遂解，纵遣上城民。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。